หลบจากผู้คนพลุกพล่านย่านในเมือง ขับรถออกเลียบคันคลองมาทางสนามกีฬา700ปี ร้านตั้งอยู่ถนนข้างรั้วสนามกีฬาเลย เลี้ยวซ้าย ละจะเจอป้ายร้านอยู่ซ้ายมือ สังเกตโลโก้ผู้หญิงสไตล์วินเทจสวมเสื้อสีเหลือง จิบกาแฟ และมีจักรยานสีแดงจอดอยู่หน้าร้าน เวลาเช้าอย่างนี้ ในร้านผู้คนก็พลุนพล่านแล้ว

การเดินทางด้วยรถส่วนตัวสะดวกที่สุด อยู่ไม่ไกลจากตัวเมืองเชียงใหม่มากนัก มีที่จอดรถหน้าร้าน และข้างทาง สองฝั่งได้สบายๆเลย 

แว๊ปแรกที่เห็น บอกได้เลยว่าต้องมาอีกแน่นอน เพราะมันเป็นร้านกาแฟท่ามกลางสวนสวย ร่มรื่นด้วยต้นไม้ และการออกแบบตกแต่งสไตล์ล้านนา 

เครื่องดื่มมีให้เลือกมากมาย แต่เมล็ดกาแฟ ของที่นี่จะนำมาจากจ.แม่ฮ่องสอน เป็นการช่วยอุดหนุนส่งเสริมธุรกิจของชาวบ้าน รสชาติกาแฟร้อน กลมกล่อมมาก เป็นคาปูชิโน่่ที่ดื่มได้ทันที เพราะอุณหภูมิของน้ำไม่ร้อน-เย็นจนเกินไป เสริฟมาในแก้วคัฟสไตล์ผู้ดีอังกฤษมากๆ สำหรับคนที่ไม่ดื่มกาแฟ ที่นี่ก็มีชาให้เลือกมากมาย 

อาหารเช้าหลากหลาย ไม่ว่าจะเป็น แพนเค้กกล้วย เนื้อนุ่ม กรอบ เสริฟคู่กับ น้ำผึ้ง หรือ แซนวิชแฮมชีส จานใหญ่ยักษ์ มี 4 ชิ้น ใน 1 จาน ทานให้จุใจไปเลย เพราะมื้อเช้าเป็นมื้อที่สำคัญ (อิอิ) ได้ลองชิมพาสต้าขี้เมา รสชาติลงตัวไม่เลี่ยนน้ำมัน 

เบเกอร์รี่ อิ่มจากอาหารเช้ามาก เลยไม่ได้ลองชิมเค้ก แต่ถ่ายรูปมาให้ชมกัน เช่น เค้กแครอท เค้กบลูเบอร์รี่ น่าตาน่าทานมาก ราคาสบายกระเป๋าอีกด้วย

ก่อนกลับก็ไม่ลืมที่จะเก็บภาพหลายๆมุม และมั่นใจว่าจะมาอีกแน่นอน